初秋时节,夏日暑气还未完全消散,凉爽秋意缓缓而来,看百花自繁盛步入凋零,不禁感慨万千~
01、
穷居寡人用,时忘四运周。
门庭多落叶,慨然知已秋。
新葵郁北牖,嘉穟养南畴。
今我不为乐,知有来岁不?
命室携童弱,良日登远游。
——陶渊明《酬刘柴桑》
02、
清波收潦日, 华林鸣籁初。
芙蓉露下落, 杨柳月中疏。
燕帏缃绮被, 赵带流黄裾。
相思阻音息, 结梦感离居。
——萧悫《秋思》
03、
东皋薄暮望,徙倚欲何依。
树树皆秋色,山山唯落晖 。
牧人驱犊返,猎马带禽归。
相顾无相识,长歌怀采薇。
——王绩《野望》
04、
离离暑云散,袅袅凉风起。
池上秋又来,荷花半成子。
朱颜易销歇,白日无穷已。
人寿不如山,年光急于水。
青芜与红蓼,岁岁秋相似。
去岁此悲秋,今秋复来此。
——白居易《早秋曲江感怀》
05、
雨后风凉暑气收,庭梧叶叶报初秋。
浮云尽逐黄昏去,楼角新蟾挂玉钩。
——朱淑真《初秋雨晴》
06、
《早秋》
——许浑
楚客悲秋至,庭柯一叶凋。
鹤天惊晓露,兰畹怯凉飚。
团扇流尘暗,单衣爽气饶。
江东菰米熟,归梦隔寒潮。
07、
火云犹未敛奇峰,欹枕初惊一叶风。
几处园林萧瑟里,谁家砧杵寂寥中。
蝉声断续悲残月,萤焰高低照暮空。
赋就金门期再献,夜深搔首叹飞蓬。
——杜甫《新秋》
(图片来源于网络,侵删)